CELEX: 32012R1040
Language: ro
Date: 2012-11-07 00:00:00
Title: Regulamentul (UE) nr. 1040/2012 al Consiliului din 7 noiembrie 2012 de modificare a Regulamentului (CE) nr. 754/2009 în ceea ce privește excluderea anumitor grupuri de nave din regimul efortului de pescuit prevăzut de Regulamentul (CE) nr. 1342/2008 și de modificare a Regulamentelor (UE) nr. 43/2012 și (UE) nr. 44/2012 în ceea ce privește anumite posibilități de pescuit

9.11.2012   
            
            
               RO
            
            
               Jurnalul Oficial al Uniunii Europene
            
            
               L 310/13
            
         REGULAMENTUL (UE) NR. 1040/2012 AL CONSILIULUI
   din 7 noiembrie 2012
   de modificare a Regulamentului (CE) nr. 754/2009 în ceea ce privește excluderea anumitor grupuri de nave din regimul efortului de pescuit prevăzut de Regulamentul (CE) nr. 1342/2008 și de modificare a Regulamentelor (UE) nr. 43/2012 și (UE) nr. 44/2012 în ceea ce privește anumite posibilități de pescuit
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               Evaluarea din 2011 a stocului de hering nordic din Marea Irlandei s-a bazat pe evaluarea exclusivă a tendințelor și a fost adoptată o captură totală admisibilă (TAC) de precauție redusă. Analiza comparativă ulterioară din 2012 cu privire la acest stoc a îmbunătățit metodologia de evaluare și poate fi furnizată acum o prognoză a capturilor pe baza unei abordări a producției maxime durabile (MSY). Comitetul științific, tehnic și economic pentru pescuit (CSTEP) a fost invitat să se exprime cu privire la creșterea retroactivă a oportunităților de pescuit pentru acest stoc și să explice impactul unei astfel de creșteri asupra avizului științific pentru 2013. Pe baza analizei CSTEP, poate fi adoptată o creștere a oportunităților de pescuit stabilite pentru 2012, sub rezerva efectuării revizuirii necesare a TAC pentru 2013 în vederea menținerii mortalității prin pescuit la nivelul de producție maximă durabilă (MSY). Regulamentul (UE) nr. 43/2012 al Consiliului din 17 ianuarie 2012 de stabilire, pentru 2012, a posibilităților de pescuit disponibile pentru navele din UE în privința anumitor stocuri de pește și grupe de stocuri de pește care nu fac obiectul unor negocieri sau acorduri internaționale (1) ar trebui modificat în consecință.
            
         
               (2)
            
            
               Franța a furnizat informații privind capturile de cod de Atlantic pentru trei pescării și în care sunt implicate trei grupuri de nave: un grup de traulere de fund care pescuiesc cod saithe în Marea Nordului, un grup de traulere de fund care pescuiesc cod saithe și specii de adâncime în vestul Scoției și un grup de nave care pescuiesc merluciu cu paragate în vestul Scoției. Pe baza acestor informații, conform evaluării CSTEP, se poate stabili că, pentru cele trei grupuri de nave, capturile de cod de Atlantic, inclusiv capturile aruncate înapoi în mare, nu au depășit 1,5 % din totalul capturilor pentru fiecare grup de nave pentru fiecare dintre cele trei zone. În plus, ținând cont de măsurile care se aplică pentru a se asigura monitorizarea și controlul activităților de pescuit ale respectivelor grupuri de nave și având în vedere că includerea respectivelor grupuri ar constitui o sarcină administrativă disproporționată în raport cu impactul global al acestora asupra rezervelor de cod, este oportună excluderea celor trei grupuri de nave de la aplicarea regimului efortului de pescuit prevăzut de Regulamentul (CE) nr. 1342/2008 al Consiliului din 18 decembrie 2008 de stabilire a unui plan pe termen lung pentru rezervele de cod și zonele piscicole care exploatează aceste rezerve (2). Regulamentul (CE) nr. 754/2009 al Consiliului din 27 iulie 2009 de excludere a anumitor grupuri de nave din regimul efortului de pescuit prevăzut la capitolul III din Regulamentul (CE) nr. 1342/2008 (3), Regulamentul (UE) nr. 43/2012 și Regulamentul (UE) nr. 44/2012 al Consiliului din 17 ianuarie 2012 de stabilire, pentru 2012, a posibilităților de pescuit disponibile în apele UE și, pentru navele din UE, în anumite ape din afara UE pentru anumite stocuri de pește și grupe de stocuri de pește care fac obiectul unor negocieri sau acorduri internaționale (4) ar trebui modificate în consecință.
            
         
               (3)
            
            
               În octombrie 2012, Consiliul Internațional pentru Explorarea Apelor Maritime (ICES) a publicat un aviz științific privind stocul de merluciu norvegian din Marea Nordului, Skagerrak și Kattegat. Avizul ICES indică faptul că, în 2012, capturile nu ar trebui să depășească 101 000 tone. În ceea ce privește cotele, 75 % din TAC-ul pentru merluciu norvegian din această zonă corespunde cotei Uniunii, din care 5 000 de tone ar trebui alocate Norvegiei. Restul cotei Uniunii ar trebui alocat statelor membre.
            
         
               (4)
            
            
               Limitele de captură prevăzute de prezentul regulament ar trebui să se aplice începând cu 1 ianuarie 2012, cu excepția dispozițiilor referitoare la limitele efortului de pescuit, care ar trebui să se aplice de la 1 februarie 2012. Această aplicare retroactivă nu aduce atingere principiului securității juridice și protecției încrederii legitime în ceea ce privește posibilitățile de pescuit vizate care nu au fost încă epuizate. Fiindcă limitele de captură au o influență asupra activităților economice și asupra planificării campaniilor de pescuit ale navelor din Uniune, prezentul regulament ar trebui să intre în vigoare imediat după publicarea sa.
            
         
               (5)
            
            
               Prin urmare, Regulamentul (CE) nr. 754/2009, Regulamentul (UE) nr. 43/2012 și Regulamentul (UE) nr. 44/2012 ar trebui modificate în mod corespunzător,
            
         ADOPTĂ PREZENTUL REGULAMENT:
   Articolul 1
   Modificări la Regulamentul (CE) nr. 754/2009
   La articolul 1 din Regulamentul (CE) nr. 754/2009 se adaugă următoarele litere:
   
               „(j)
            
            
               grupul de nave care arborează pavilionul Franței, indicat în cererea acesteia din 8 iunie 2012, nave care pescuiesc cod saithe în Marea Nordului (zona ICES IV) cu ajutorul traulelor de fund cu o dimensiune a ochiurilor mai mare sau egală cu 100 mm (tip de echipamente TR1);
            
         
               (k)
            
            
               grupul de nave care arborează pavilionul Franței, indicat în cererea acesteia din 8 iunie 2012, nave care pescuiesc cod saithe și specii de adâncime în vestul Scoției (zona ICES VI) cu ajutorul traulelor de fund cu o dimensiune a ochiurilor mai mare sau egală cu 100 mm (tip de echipamente TR1);
            
         
               (l)
            
            
               grupul de nave care arborează pavilionul Franței, indicat în cererea acesteia din 8 iunie 2012, nave care pescuiesc merluciu în vestul Scoției (zona ICES VI) cu ajutorul paragatelor (tip de echipamente LL).”
            
         Articolul 2
   Modificări ale Regulamentului (UE) nr. 43/2012
   Anexele I și IIA la Regulamentul (UE) nr. 43/2012 se modifică în conformitate cu textul din anexa I la prezentul regulament.
   Articolul 3
   Modificări ale Regulamentului (UE) nr. 44/2012
   Anexele IA și IIA la Regulamentul (UE) nr. 44/2012 se modifică în conformitate cu textul din anexa II la prezentul regulament.
   Articolul 4
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
   Anexa I punctul (1) și anexa II punctul (1) se aplică de la 1 ianuarie 2012.
   Articolul 1, anexa I punctul (2) și anexa II punctul (2) se aplică de la 1 februarie 2012.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2012.
      
         
            Pentru Consiliu
         
         
            Președintele
         
         A. D. MAVROYIANNIS
      
   
   
      (1)  JO L 25, 27.1.2012, p. 1.
   
      (2)  JO L 348, 24.12.2008, p. 20.
   
      (3)  JO L 214, 19.8.2009, p. 16.
   
      (4)  JO L 25, 27.1.2012, p. 55.
   
      ANEXA I
      
                  1.
               
               
                  În partea B din anexa I la Regulamentul (UE) nr. 43/2012, rubrica pentru hering nordic din zona VIIa se înlocuiește cu:
                  
                              
                                          „Specie
                                       
                                       
                                          :
                                       
                                       
                                          Hering nordic
                                          
                                             Clupea harengus
                                          
                                       
                                    
                           
                              
                                          Zona
                                       
                                       
                                          :
                                       
                                       
                                          VIIa (1)
                                          
                                          (HER/07A/MM)
                                       
                                    
                        
                              Irlanda
                           
                           
                              1 374
                           
                           
                              TAC analitică
                           
                        
                              Regatul Unit
                           
                           
                              3 906
                           
                        
                              Uniunea
                           
                           
                              5 280
                           
                        
                              TAC
                           
                           
                              5 280
                           
                        
            
                  2.
               
               
                  În apendicele 1 la anexa IIA la Regulamentul (UE) nr. 43/2012, tabelul (d), coloana referitoare la Franța (FR) se înlocuiește cu:
                  „FR
                  1 057 828
                  34 926
                  0
                  0
                  0
                  302 917
                  0
                  184 354”
               
            
         (1)  Din această zonă se scade suprafața delimitată:
      
                  —
               
               
                  la nord de latitudinea 52° 30′ N;
               
            
                  —
               
               
                  la sud de latitudinea 52° 00′ N;
               
            
                  —
               
               
                  la vest de coasta Irlandei;
               
            
                  —
               
               
                  la est de coasta Regatului Unit.”
               
            
   
      ANEXA II
      
                  1.
               
               
                  În anexa IA la Regulamentul (UE) nr. 44/2012, rubrica pentru merluciu norvegian și capturi accidentale asociate din zona IIIA; apele UE din IIa și IV se înlocuiește cu:
                  
                              
                                          „Specie
                                       
                                       
                                          :
                                       
                                       
                                          Merluciu norvegian și capturi accidentale asociate
                                          
                                             Trisopterus esmarki
                                          
                                       
                                    
                           
                              
                                          Zona
                                       
                                       
                                          :
                                       
                                       
                                          IIIa; apele UE din IIa și IV
                                          (NOP/2A3A4.)
                                       
                                    
                        
                              Danemarca
                           
                           
                              70 684 (1)
                              
                           
                           
                              TAC analitică
                              Articolul 3 din Regulamentul (CE) nr. 847/96 nu se aplică.
                              Articolul 4 din Regulamentul (CE) nr. 847/96 nu se aplică.
                           
                        
                              Germania
                           
                           
                              14 (1)
                                  (2)
                              
                           
                        
                              Țările de Jos
                           
                           
                              52 (1)
                                  (2)
                              
                           
                        
                              Uniunea
                           
                           
                              75 750 (1)
                                  (3)
                              
                           
                        
                              TAC
                           
                           
                              Nu se aplică
                           
                        
            
                  2.
               
               
                  În apendicele 1 la anexa IIA la Regulamentul (UE) nr. 44/2012, coloana referitoare la Franța (FR) se înlocuiește cu:
                  „FR
                  533 451
                  6 496 811
                  101 316
                  0
                  1 202 818
                  342 579
                  4 338 315
                  125 141”
               
            
         (1)  Cel puțin 95 % din debarcări calculate în raport cu această cotă trebuie să fie de merluciu norvegian. Capturile accidentale de eglefin și merlan se calculează în raport cu procentul rămas de 5 % din cotă.
      
         (2)  Cota poate fi pescuită numai în apele UE din zonele ICES IIa, IIIa și IV.
      
         (3)  Din care 5 000 de tone sunt alocate Norvegiei.”